《牵牛织女》
明代·李昱

佳期逢七夕，星驾不须邀。河鼓临牛渚，天孙度鹊桥。

气随凉雨临，心与彩云飘。今古千年恨，东西一水遥。

服箱辉列宿，鸣杼飒清飙。契合终离别，欢娱竟寂寥。

何如未嫁女，独自守寒宵。

作者简介：元明间浙江钱塘人，字宗表，号草阁。元末避居永康、东阳间，授徒为业。明洪武中官国子监助教。有《草阁临》。